Kinnitatud:

27. november 2024.a nr 5 – 61

Harjumaa Spordiliit

Tegevjuht Veigo Juuse

**HARJUMAA 2024. a MEISTRIVÕISTLUSED**

**KOROONA PAARISMÄNGUDES**

## J U H E N D

**I EESMÄRK**

**1.** Pakkuda Harjumaal (siin ja edaspidi mõeldakse märksõna Harjumaa all Harju maakonna territooriumit ilma Tallinna linnata) elavatele või töötavatele või Harjumaa koolides õppivatele sportlastele või Harjumaa linnade ja valdade spordiklubide liikmetele võistlemise võimalusi.

**2.** Selgitada Harjumaa 2024.a meistrid koroona paarismängudes.

# II AEG JA KOHT

**3.** Võistlused toimuvad **Aruküla Põhikooli aulas** **14. detsembril 2024.a nais- ja meespaarismängus ning 15. detsembril segapaarismängus.** Võistluste algus mõlemal päeval kell 10:00

## III REGISTREERIMINE

**4*.*** *Registreerimine*

Võistlejate nimeline registreerimine toimub võistluspäeval kell 9:00 – 9:30.

**IV OSAVÕTJAD**

**5.** Võistlustest lubatakse osa võtta kõikidel Harjumaa omavalitsusüksuste terri-tooriumidel elavatel või töötavatel sportlastel, Harjumaa koolide õpilastel või Harjumaa spordiklubide liikmetel. Osavõtjate arvu võistlustel ei piirata.

**6.** Väljaspool võistlust lubatakse külalistena osaleda ka mitte Harjumaa sportlastel. Neile kehtib osavõtumaks 5.- eurot võistleja kohta.

**V KORRALDUS, LÄBIVIIMINE JA TULEMUSTE ARVESTAMINE**

**7.** Võistlused korraldab ja viib läbi Harjumaa Spordiliit koos Peningi koroonamänguklubiga ja võistluste kohtunikekoguga. Võistlused viiakse läbi Eestis 1994.a kinnitatud rahvusvaheliste võistlusmääruste kohaselt.

**8.** Korraldatakse mõlemal päeval üks turniir, kus mängitakse sõltuvalt osalejate arvust ringsüsteemis või kuni 7 vooru šveitsi süsteemis “parem neljast” (3:1; 3:0; 2:2).

**9.** Mees- ja naispaaride paremusjärjestus selgub ühisel turniiril saavutatud kohtade põhjal, st et nais- ja meespaaridele eraldi turniiri ei korraldata, vaid võetakse üldiselt turniirilt paralleelarvestus.

**10.** Vähese osavõtjate arvu korral jätavad korraldajad endale õiguse vähendada mängitavate voorude arvu või korraldada võistlused turniirisüsteemis.

**11.** Võistluspaaride paremusjärjestus selgitatakse kogutud punktide järgi.

**12.** Võrdsete punktide korral arvestatakse koefitsiente paremusjärjestuse määramisel:

1 – Bucholtz, 2 – Berger ja 3- progresseeruv.

# VI AUTASUSTAMINE

**13.** Individuaalarvestuses I - III kohale tulnud Harjumaa sportlasi autasustatakse Harjumaa meistrivõistluste medali ja Harjumaa Spordiliidu diplomiga.

**14.** Võistlustel osalenud külalisvõistlejad autasustamisele ei kuulu.

**VII MAJANDAMINE**

**15.** Kõik võistluste läbiviimisega seotud kulud kannab Harjumaa Spordiliit.

Võistlejate lähetamisega ja toitlustamisega seotud kulutused kannavad sportlased ise või neid lähetanud organisatsioonid.

**VIII ÜLDISELT**

**16.** Kõikidel võistlejatel palume kaasa võtta kiid ja vahetusjalanõud.

Laudade “määrimiseks” lubatakse kasutada ainult boorhapet.

Mänguseibide ja löögiketastena kasutatakse Eesti Koroonamänguliidu poolt litsenseeritud vahendeid.

**17.** Kõik juhendis määratlemata küsimused lahendab kohtunikekogu koos võistluste organisaatoriga kohapeal. Eelnev informatsioon telefonil 527 8829 (Guido Trees) või 58 111 926 (Triin Kaas– Harjumaa Spordiliit)